90 Euroopa Liidu Teataja 11/44. kd 32002R2093 28.11.2002 EUROOPA ÜHENDUSTE TEATAJA L 323/1 NÕUKOGU MÄÄRUS (EÜ) nr 2093/2002, 26. november 2002, millega kehtestatakse Indiast pärit tekstureeritud polüesterfilamentlõnga impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed, (!) eriti selle artiklit 9, võttes arvesse komisjoni ettepanekut, mis esitati pärast konsulteerimist nõuandekomiteega, ning arvestades järgmist: A. AJUTISED MEETMED Määrusega (EÜ) nr 1412/2002 (2) (edaspidi “ajutine määrus”) kehtestas komisjon Indiast pärit tekstureeritud polüesterfilamentlõnga ühendusse importimise suhtes ajutise dumpinguvastase tollimaksu. Samaaegselt kehtestas komisjon Indiast pärit tekstureeritud polüesterfilamentlõnga impordi suhtes määrusega (EÜ) nr 1411/2003 (3) ka ajutise tasakaalustava tollimaksu. Tuleks meenutada, et dumpingut ja kahju käsitlev uurimine hõlmas ajavahemikku 1. oktoobrist 2000 kuni 30. septembrini 2001 (edaspidi “uurimisperiood”). Ajutisest määrusest leiti tehniline viga ning seepärast kinnitatakse, et nagu järgnevates tabelites näidatud, hõlmas kahju analüüsi seisukohalt asjakohaste suundumuste uurimine ajavahemikku 1. jaanuarist 1996 (mitte 1. oktoobrist 1997, nagu ajutises määruses nimetatud) kuni uurimisperioodi lõpuni (edaspidi “vaatlusalune periood”). Selline ajavahemik valiti ühenduse tootmisharu majandusliku olukorra üldise arengu analüüsi alusel, arvestades Indoneesiast, Malaisiast, Taiwanist ja Taist pärit impordi suhtes 1996. aastal kehtestatud dumpinguvastaste meetmete mõju. B. JÄRGNENUD MENETLUS Pärast ajutise dumpinguvastase tollimaksu kehtestamist Indiast pärit tekstureeritud polüesterfilamentlõnga impordi suhtes esitasid mõned huvitatud isikud kirjalikult oma märkused. Isikutele, kes soovisid oma arvamust avaldada suuliselt, anti selleks võimalus. Komisjon jätkas lõplike järelduste tegemiseks vajaliku teabe hankimist ja kontrollimist. Kõigile isikutele tehti teatavaks olulised faktid ja kaalutlused, mille põhjal kavatseti soovitada kehtestada lõplik dumpinguvastane tollimaks ja nõuda lõplikult sisse ajutise tollimaksuna tagatiseks antud summad. Lisaks sellele anti neile aega esitada pärast kõnealust teatavakstegemist oma märkused. (1) EÜTL 56, 6.3.1996, lk 1. Määrust on viimati muudetud määrusega (EÜ) nr 1972/2002 (EÜT L 305, 7.11.2002, lk 1). (2) ) EÜT L 205, 2.8.2002, lk 50 EÜT L 205, 2.8.2002, lk 26.